Motî:efoufyî - Wikipedia

# Motî:efoufyî

### Èn årtike di Wikipedia.

efoufyî, efoufieye [addj. purade padvant & o.f.n.]

1. rindou (owe) après (ene sacwè). On n' a djamåy veyou les djonnes djins ossu efoufeyes ki po l' fotbal. F. enthousiaste, engoué.

2. so des tchôdès braijhes. I n' såreut bén tirer, il est trop efoufyî. Do tins kel damjhele, efoufieye et fringuete, Toûne et zûne å dzeu d' l' aiwe, atirêye pa l' frexheur (L. Maréchal) F. excité, énervé, exalté, irréfléchi.

3. sibaré, êye, ewaeré, êye. Po on rén, il est tot efoufyî. Taijhoz vos ! vos n' voeyoz nén ki ç' pitite la est tote efoufieye avou vos contes. F. affolé, désemparé, éperdu.

4. mouwé, êye. . li pôve curé s' disbateut avou l' velo d' l' ancyin champete; minme ki les viyes djins stît ene miete efoufieyes di l' soutane ki voleut å vint ! (J.L. Fauconnier). F. intimidé, ému, désemparé, troublé.

Etimolodjeye: bodje foufe, betchete e-, cawete -yî (metou dins les foufes, come onk ki mete si mwin dizo les grandès cotes des cmeres did dinltins).

| efoufyî (codjowaedje)

I. [v.c.] enonder enonder (ene sakî po l' fé fé ene sacwè). F. emballer, enthousiasmer, engouer.

II. s' efoufyî [v.pr.] s' enonder, aler trop rade k' i n' fåreut. Alez doûçmint, sins vos efoufyî. On dit eto: si ctaper F. s'exciter, s'agiter.

| efoufiaedje [o.n.] no d' fijhaedje et no di çou k' est fwait (accion eyet si adierça) po les viebes "efoufyî" et "s' efoufyî". F. excitation, enthousiasme.

| efoufiant, efoufiante [addj., purade padvant] k' efoufeye. Dj' a tindou mes tchveas e bleu et blanc Po ene mémé, c' est efoufiant (ricandjî da C. Mahy). F. excitant, exaltant, séduisant, troublant, provocant, enivrant, attrayant.

Etimolodjeye: cawete -ant calkêye sol francès "excitant", 2004.

Prin del pådje «http://wa.wikipedia.org../../../e/f/o/Mot%C3%AE%7Eefoufy%C3%AE.html»

##### Views

- Årtike
- Copene
- Modêye d' asteure

##### Cweri